
Piaţa imobiliară o ia din nou razna. Bubuie preţurile locuinţelor! 
Cum vor băncile să te convingă să-ţi cumperi casă 


Preţurile locuinţelor — atât case, cât și apartamente - vor crește anul acesta cu 
circa 10%. Chiar și așa, agenţii imobiliari spun că România are cea mai ieftină 
piață imobiliară din Europa, raportat la salariu per metru pătrat de locuinţă. 


Ca exemplu, aceștia menţionează că în București un metru pătrat de locuință medie poate 
fi cumpărat cu 1,3 salarii medii, ceea ce este mult sub orice capitală europeană. 


Casele se vor scumpi în următorii 5 ani 


Specialiștii sunţin că piața locală de real-estate are toate premisele să crească accelerat în 
următorii cinci ani la nivel de preţuri, dar și în ceea ce privește standardele de locuire, 
care în prezent sunt cele mai scăzute din Europa. 


În acest context, compania estimează perspective pozitive pe termen mediu și lung, 
respectiv o piață caracterizată de o dinamică ridicată și un număr crescut de tranzacţii. 


Băncile schimbă politica de creditare 


Băncile au început o serie de promoţii cu dobânzi mult mai avantajoase, mai mici decât 
rata de referință de 7% stabilită de Banca Naţională, pentru a reporni creditarea 
ipotecară. 


Vedem așadar în piață oferte cu dobânzi fixe anuale pe o perioadă de 3 - 5 ani ce variază 
între 5,6 - 5,85%, nivel asemănator cu cele practicate în acest moment în vestul Europei 
și care, coroborate cu gradul mare de acesibilitate al achiziţionării locuințelor din 
București comparativ cu majoritatea orașelor mari europene. 


Unde sunt cele mai scumpe case? 


Prețul mediu solicitat pentru un apartament din București a fost de €1.663/ metru pătrat 
util pe parcursul lunii februarie, conform imobiliare.ro. 


Capitala se situează abia pe locul 3 din punct de vedere al celor mai mari preţuri după 
Cluj - Napoca (€2.666/ mp util, +10,4% vs februarie 2023) și Brașov (€1.815/ mp util, 


+14,9% vs februarie 2023). 

